CELEX: 62021TN0668
Language: fi
Date: 2021-10-15 00:00:00
Title: Asia T-668/21: Kanne 15.10.2021 – Siremar v. komissio

3.1.2022   
            
            
               FI
            
            
               Euroopan unionin virallinen lehti
            
            
               C 2/42
            
         
      Kanne 15.10.2021 – Siremar v. komissio
      (Asia T-668/21)
      (2022/C 2/58)
      Oikeudenkäyntikieli: italia
      
         Asianosaiset
      
      
         Kantaja: Sicilia Regionale Marittima SpA – Siremar (Rooma, Italia) (edustajat: asianajajat B. Nascimbene, F. Rossi Dal Pozzo ja A. Moriconi)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 17.6.2021 päivätyn päätöksen 2 ja 3 artiklan
               
            
                  —
               
               
                  toissijaisesti kumoamaan päätöksen 5 ja 6 artiklan, jossa väitetyt tuet määrätään perittäviksi välittömästi takaisin
               
            
                  —
               
               
                  velvoittamaan komission vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 107 artiklan 1 kohdan ja 108 artiklan 2 kohdan ja vaikeuksissa olevien yritysten pelastamiseksi ja rakenneuudistukseksi annettujen vuoden 2004 suuntaviivojen rikkomiseen.
                  
                              —
                           
                           
                              Tältä osin väitetään, että riidanalaisessa päätöksessä on oikeudellinen virhe SEUT 107 artiklan 3 kohdan b alakohdan soveltamisen osalta, vuoden 2004 suuntaviivat mukaan lukien, siltä osin kuin siinä katsotaan, että Siremarin pelastamiseksi myönnetyn tuen kestoa jatkettiin laittomasti vuoden ajan ja että se on ristiriidassa EU:n valtiontukisäännösten kanssa.
                           
                        
            
                  2)
               
               
                  Toinen kanneperuste, joka perustuu SEUT 107 artiklan 1 kohdan rikkomiseen tiettyjen verojen maksamisesta vapauttamisten osalta.
                  
                              —
                           
                           
                              Tältä osin väitetään, että riidanalaiseen verovapautukseen sovelletaan maksukyvyttömyysmenettelyihin sovellettavia yleisiä edellytyksiä.
                           
                        
            
                  3)
               
               
                  Kolmas kanneperuste, joka perustuu oikeusvarmuuden ja hyvän hallinnon periaatteiden loukkaamiseen menettelyn keston osalta ja siitä johtuvan takaisinperintämääräyksen lainvastaisuuden osalta.
                  
                              —
                           
                           
                              Tältä osin väitetään, että riidanalaisen tutkintamenettelyn kesto oli kohtuuton ja että sillä loukattiin näin ollen oikeusvarmuuden ja hyvän hallinnon periaatteita ja niihin kytkeytyviä yleisiä periaatteita.